Много са причините, поради които в днешно време в почти всеки строителен обект присъства определена система от сухото строителство, включително гипсокартонени конструкции. Едно от най-често споменаваните предимства е това, че работата с тези плоскости е изключително лесна.
Въпреки, че са по-достъпни от много други строителни материали, плоскостите осигуряват достатъчно добра устойчивост на различни въздействия, в зависимост от своя вид. Те могат да бъдат влагоустойчиви и пожароустойчиви. Освен това, с помощта на тези плоскости можете да си осигурите добра звуко- и топлоизолация, което да направи домът ви много по-икономичен по отношение на разходите за отопление.
Друго голямо предимство на гипсокартона е това, че позволява оформянето на най-различни декоративни конструкции, включително такива с обли форми. Поради това той е предпочитан от архитекти и интериорни дизайнери.